Sigurður Hansen Maður ársins 2019 á Norðurlandi vestra Feykir stóð fyrir kjöri á manni ársins á Norðurlandi vestra . Gafst fólki kostur á að velja úr hópi þeirra sem tilnefndir voru af lesendum en nú bárust sex tilnefningar sem teknar voru til greina . Sigurður Hansen í Kringlumýri í Blönduhlíð hlaut flest atkvæði og ber því titilinn Maður ársins á Norðurlandi vestra . Í tilnefningu segir að Sigurður sé vel að því kominn að vera valinn maður ársins á Norðurlandi vestra . „ Uppbyggingin á Kakalaskála er stórmerkilegt þrekvirki og ekki síður eitt merkasta og mesta útilistaverk landsins , til minningar um Haugsnesbardaga . Í sumar opnaði hann sýningu fjórtán alþjóðlegra listamanna sem sköpuðu margbrotin verk um hina stórkostlegu sögu Sturlunga , í Kakalaskála sem ber heitið Á söguslóð Þórðar kakala . Svo í dauða tímanum gaf hann út á haustdögum ljóðabókina Glóðir . “ Af einstökum eldmóði hefur Sigurður Hansen ásamt fjölskyldu sinni byggt upp einstakt sögusetur á Kringlumýri í Skagafirði , stað þar sem sagan drýpur af hverju strái . Listaverkið Grjótherinn var fyrsti áfanginn en Sigurður segist hafa fengið hugmynd að verkinu og byrjað á henni daginn eftir . Kakalaskálinn kom næstur þar sem hann breytti minkahúsi í sal þar sem hann hefur haldið sögustundir , tekið á móti hópum og farið í gegnum sögu svæðisins sem hann þekkir svo vel . Nýjasta viðbótin er svo sýning með einstökum listaverkum um sögu Þórðar Kakala . Sigurður segir okkur frá framkvæmdunum og hugsuninni á bak við þær . Viðtal við Sigurð Hansen í hlaðvarpi SSNV má nálgast hér .